b'\n_START_ARTICLE_\nDenis Oswald\n_START_PARAGRAPH_\nDenis Oswald (f\xc3\xb8dt 9. maj 1947 i Neuch\xc3\xa2tel, Schweiz) er en schweizisk tidligere roer._NEWLINE_Oswald vandt en bronzemedalje i firer med styrmand ved OL 1968 i Mexico City, sammen med Peter Bolliger, Hugo Waser, Jakob Grob og styrmand Gottlieb Fr\xc3\xb6hlich. Schweizerne blev nr. 3 i en finale, hvor New Zealand vandt guld, mens \xc3\x98sttyskland fik s\xc3\xb8lv. Han deltog ogs\xc3\xa5 ved b\xc3\xa5de OL 1972 i M\xc3\xbcnchen og OL 1976 i Montreal._NEWLINE_I hele 25 \xc3\xa5r, fra 1989 til 2014, var Oswald pr\xc3\xa6sident for Det Internationale Roforbund, hvorefter han blev afl\xc3\xb8st af franskmanden Jean-Christophe Rolland. Efterf\xc3\xb8lgende fors\xc3\xb8gte han at blive valgt som pr\xc3\xa6sident for Den Internationale Olympiske Komit\xc3\xa9, men tabte valget til tyskeren Thomas Bach.'